EkBass/fiwiki-20250220-pages-articles huggingface dataset:
Shauntay Henderson

Shauntay L. Henderson (s. 18. tai 19. lokakuuta 1982 Kansas City, Missouri) on yhdysvaltalainen rikollinen. Hänet lisättiin FBI:n kymmenen etsityimmän henkilön listalle 31. maaliskuuta 2007. Henderson ampui miehen autoonsa Kansas Cityssä 2. syyskuuta 2006. Hänen kontollaan epäillään olevan myös erinäisiä muita rikoksia, mukaan lukien kymmeniä ampumistapauksia. Hän harhautti poliisivoimia muun muassa leikkauttamalla päänsä kaljuksi ja pukeutumalla mieheksi. Hänen pidätykseensä johtavasta vihjeestä lupailtiin 100 000 dollarin palkkiota. Henderson jäi kiinni samana päivänä, kun hänen nimensä lisättiin FBI:n listalle. Hän oli aikoinaan kymmenen etsityimmän listan ainoa naisrikollinen. == Lähteet == Luokka:Yhdysvaltalaiset murhaajat Luokka:Vuonna 1982 syntyneet Luokka:Elävät henkilöt
Wild!

Wild! on brittiläisen synthpop-yhtye Erasuren neljäs studioalbumi ja yhtyeen toinen perättäinen moninkertaisella platinamyynnillä brittilistan kärkeen yltänyt albumi.Luettelo Erasuren äänitteiden listasijoituksista Erasuren virallisilla kotisivuilla Levyn ovat tuottaneet Gareth Jones, Mark Saunders sekä Erasure. ==Muusikot== * Vince Clarke – syntetisaattorit, kosketinsoittimet * Andy Bell – laulu ==Kappalelista== # (Clarke/Bell) # (Clarke/Bell) # (Clarke/Bell) # (Clarke/Bell) # (Clarke/Bell) # (Clarke/Bell) # (Clarke/Bell) # (Clarke/Bell) # (Clarke/Bell) # (Clarke/Bell) # (Clarke/Bell) # # # # # # # # # # # # # # ==Albumin listasijoitukset== * Iso- Britannia - sija 1. * Yhdysvallat - - * Saksa - 16. ==Singlet ja niiden listasijoitukset== Nimi UK Singles Saksan singlelista US Hot 100 USA tanssilista "Drama!" 4 12 - 10 "You Surround Me" 15 38 X X "Blue Savannah" 3 13 - 44 "Star" 11 33 - 4 *X - Ei julkaistu ==Lähteet== Luokka:Erasuren albumit Luokka:Mute Recordsin albumit Luokka:Vuoden 1989 albumit
Gerhard Mitter

Gerhard Karl Mitter (30. elokuuta 1935 – 1. elokuuta 1969) oli saksalainen kilpa-autoilija. Hän kuoli onnettomuudessa Formula 2-luokan 1969 Saksan Grand Prix'ssa, joka ajettiin samaan aikaan Formula 1:n Saksan Grand Prix'n kanssa. Mitter sai 3 MM-pistettä ajaessaan neljänneksi Saksan GP:ssä 1963. Mitter syntyi Schönlindessä Sudeettialueilla, mutta hänen perheensä karkotettiin sieltä Leonbergiin, Stuttgartin lähelle. Ajettuaan moottoripyöräluokissa Mitter vaihtoi Formula Junioriin, jossa hän oli paras saksalainen ajaja 40 voitollaan. Pian hän eteni Formula 1:een, joissa hän ei kuitenkaan saavuttanut toivottua menestystä ja osallistuikin vain neljään Grand Prix'hin. Mitter kuitenkin ajoi Porschea eri moottoriurheiluluokissa ja rinneajossa, joissa hän saavutti monia voittoja: mm. Daytonan 24 tunnin ajon 1968 ja Targa Florion 1969. Samalla hän koetti läpimurtoa Formula 2:ssa, joka kuitenkin koitui hänen kohtalokseen vuonna 1969; Nürburgringin pituuden ansiosta Formula 2:n osakilpailu pystyttiin ajamaan samaan aikaan Formula 1:n kanssa. Mitter kuoli onnettomuudessa kilpailun harjoituksissa. Syyksi arvellaan Mitterin BMW:n ohjauksen tai jousituksen pettämistä. Tapahtuman vuoksi muut BMW-kuljettajat ja Hans Herrmann vetäytyivät kilpailusta. == Lähteet == Luokka:Formula 1 -autoilussa surmansa saaneet kuljettajat Luokka:Saksalaiset Formula 1 -kuljettajat Luokka:Vuonna 1935 syntyneet Luokka:Vuonna 1969 kuolleet
Heli Krogell

Heli Annikki Krogell (o.s. Jukkola, s. 26. marraskuuta 1979 Noormarkku) on suomalainen entinen suunnistaja. Useita henkilökohtaisia arvokisamitaleita saavuttanut Krogell kuului vuonna 2006 Euroopan- ja maailmanmestaruuden voittaneeseen Suomen viestijoukkueeseen. Vuonna 2007 hän jakoi pitkän matkan maailmanmestaruuden Minna Kaupin kanssa ja oli mukana Suomen voitokkaassa viestijoukkueessa. Rastikarhuja koko uransa edustanutta Krogellia valmensi Reijo Miettinen. Heli Krogell toimii osteopaattina. Hänellä on myös eläinlääkärin koulutus. Krogellin vanhemmat ovat metsäneuvos Seppo Jukkola, hänkin mestarisuunnistaja, ja Kirsti Taina Marjatta Poikela. Viitattu 7.5.2023. ==Saavutukset== ===MM-kilpailut=== * 2003 keskimatkalla pronssia, viestissä hylkäys * 2004 keskimatkalla pronssia, normaalimatkalla 7., viestissä hopeaa * 2005 sprintissä 12., pitkällä matkalla hopeaa, viestissä neljäs * 2006 keskimatkalla 5., pitkällä matkalla 4., viestissä kultaa * 2007 sprintissä 7., keskimatkalla hopeaa, pitkällä matkalla jaettu kulta Minna Kaupin kanssa, viestissä kultaa ===EM-kilpailut=== * 2002 sprintissä 22., normaalimatkalla 28., viestissä 7. * 2004 sprintissä 14., keskimatkalla 11., normaalimatkalla 4., viestissä 5. * 2006 keskimatkalla pronssia, pitkällä matkalla hopeaa, viestissä kultaa * 2008 sprintissä hopeaa Heli Jukkola suunnisti EM-hopealle YLE Urheilu 26.5.2008, keskimatkalla kultaa ===Maailmancup=== * 2006 loppupisteissä 4. (yksi voitto, yksi kakkostila, kaksi kolmostilaa) * 2007 loppupisteissä 2.Jukkola toiseksi maailmancupin loppupisteissä Yle 7.10.2007 Viitattu 12.11.2007 (kolmas sprintissä Lapualla Jukkola kolmas suunnistuksen maailmancupin sprintissä Helsingin Sanomat 14.6.2007, toinen keskimatkalla Norjassa Jukkola ja Haldin maailmancupin kakkosia Norjassa MTV3 22.6.2007 sekä kolmas pitkällä matkallaSuunnistusnaiset vireessä Ruotsissa Yle 23.7.2007, toinen keskimatkalla Jukkola toinen Ruotsin mc-rasteilla Yle 24.7.2007 ja kolmas sprintissä Jukkola jälleen kolmas suunnistuksen maailmancupissa MTV3 25.7.2007 Ruotsissa) ===PM-kilpailut=== * 2003 sprintissä pronssia, pikamatkalla pronssia, normaalimatkalla pronssia, viestissä hopeaa * 2005 viestissä kultaa * 2007 sprintissä pronssia, viestissä pronssia, keskimatkalla 9., pitkällä matkalla 4. ===SM-kilpailut=== * 2001 yösuunnistuksen hopeaa * 2002 pikamatkan hopeaa * 2003 pikamatkalla hopeaa, normaalimatkalla kultaa, yösuunnistuksessa hopeaa * 2004 sprintissä & normaalimatkalla & pitkällä matkalla & yösuunnistuksessa kultaa * 2005 sprintissä pronssia, pikamatkalla hopeaa, normaalimatkalla kultaa, pitkällä matkalla kultaa * 2006 sprintissä kultaa, erikoispitkällä matkalla hopeaa * 2007 sprintissä hopeaa, keskimatkalla kultaa, pitkällä matkalla pronssia, yösuunnistuksessa pronssia ===Nuorten MM-kilpailut=== * 1997 pikamatkalla pronssia * 1998 viestissä kultaa ==Lähteet== * Heli Jukkola Suomen Suunnistusliiton urheilijaprofiilissa ===Viitteet=== Luokka:Suomalaiset suunnistajat Luokka:Suomalaiset eläinlääkärit Luokka:Vuonna 1979 syntyneet Luokka:Elävät henkilöt
Un train qui part

Un train qui part () oli Monacon edustuskappale vuoden 1973 Eurovision laulukilpailussa. Ranskankielisen kappaleen esitti laulaja Marie-France Dufour. Sanoituksen oli tehnyt Boris Bergman. Laulu sai 85 pistettä ja sijoittui kahdeksanneksi 17:stä osallistujasta. == Lähteet == Luokka:Vuoden 1973 euroviisuedustuskappaleet Luokka:Monacon euroviisuedustuskappaleet
Cathal J. Dodd

Cathal J. Dodd (s. Irlanti) on kanadalainen laulaja, teatterinäyttelijä ja ääninäyttelijä. ==Ura== Dodd oli 1970- ja 1980-luvulla televisioesiintyjä ja muun muassa juonsi Miss Teen Canada -kauneuskilpailuja ja esiintyi isäntänä televisio-ohjelmassa Circus. Myöhemmin hän toimi ääninäyttelijänä mm. Wolverinen ääniroolissa animaatiossa ja videopeleissä. Wolverinen roolissa Dodd oli yhteensä kahdeksan vuotta. Samaan aikaan hän teki myös muita äänirooleja televisiosarjoihin ja animaatioihin, kuten Goosebumps ja Mythic Warriors: Guardians of the Legend. ==Wolverinen ääniroolit== ===Animaatio=== *Hämähäkkimies (1995) *X-Men (1992–1997) ===Videopelit=== *Marvel Nemesis: Rise of the Imperfects (2005) *X-Men: Mutant Academy (2000) *Marvel vs. Capcom 2: New Age of Heroes (2000) *Marvel vs Capcom: Clash of the Super Heroes (1998) *Marvel Super Heroes vs. Street Fighter (1997) *X-Men vs. Street Fighter (1996) *Marvel Super Heroes (1995) *X-Men: Children of the Atom (1994) ==Aiheesta muualla== * kwic.com Luokka:Kanadalaiset laulajat Luokka:Videopelien ääninäyttelijät Luokka:Kanadalaiset juontajat Luokka:Kanadalaiset ääninäyttelijät Luokka:Elävät henkilöt Luokka:Syntymävuosi puuttuu
Palilalia

Palilalia on pakonomainen omien sanojen tai lauseiden toistohäiriö. Se on oireena arviolta 6–15 prosentilla Touretten oireyhtymästä kärsivistä.http://neuro.psychiatryonline.org/cgi/content/full/10/1/117 Palilaliasta voidaan puhua sellaisen henkilön kohdalla, jolla muutoin on sujuva puhekyky.http://www.asperger.org/MAAP_Sub_Find_It_- _Publications_Tony_Attwood_Clumsiness_Article.htm Muita Touretteen liittyviä tyypillisiä puheoireita ovat muun muassa ekolalia (muiden sanojen pakonomainen toistelu) ja koprolalia (pakonomainen kiroilun tarve). == Lähteet == Luokka:Touretten syndrooma Luokka:Neurologia
Beata Joutsen

Beata Joutsen (s. 14. huhtikuuta 1974 Helsingissä) on suomalainen kuvataiteilija ja taidegraafikko. Hänen debyyttinäyttelynsä oli vuonna 1993 Kuvataideakatemian Kasarminkadun galleriassa Helsingissä. Joutsen aloitti taideopintonsa 16-vuotiaana Suomenlinnassa toimivan Taidekoulu Maan iltalinjalla. Hän haki seuraavana vuonna Kuvataideakatemiaan, missä Joutsenen opettajina toimivat mm. taidegraafikot Outi Heiskanen ja Inari Krohn sekä taidemaalari Leena Luostarinen. Kuvataiteen maisteriksi Joutsen valmistui 1998. Hän oli vaihto-opiskelijana Pariisin Taideakatemiassa École Nationale Supérieure des Beaux-Arts´issa. Joutsenen päätekniikka on monivärinen metalligrafiikka, johon hän yhdistää paperileikkauksia ja japaninpaperia. Vuodesta 1999 lähtien Joutsen on ollut Bellinin akatemian jäsen. Hän on ollut toteuttamassa myös joitakin Bellinin akatemian performansseja, muun muassa Tohtorintutkinnon Kuvataideakatemian ensimmäisessä promootiojuhlassa kesällä 2006. Nykyisin hän työskentelee pääosin Vallilan taiteilijatalossa. ==Lähteet== Kuvataiteilijamatrikkeli ==Aiheesta muualla== *Beata Joutsenen kotisivu Luokka:Suomalaiset taidegraafikot Luokka:Vuonna 1974 syntyneet Luokka:Elävät henkilöt
Hermann Rauschning

Hermann Rauschning (7. elokuuta 1887 – helmikuu 1982) oli saksalainen, taantumukselliseksikin luonnehdittu konservatiivipoliitikko. Hän liittyi kansallissosialistiseen puolueeseen ja eteni senaatin puhemieheksi asti. Myöhemmin hän kuitenkin kääntyi kansallissosialismia vastaan ja pakeni Saksasta. Maanpaossa hän kirjoitti useita teoksia Adolf Hitlerin aiheuttamasta uhasta. Hänen tunnetuin kirjansa lienee Gespräche mit Hitler (Keskusteluja Hitlerin kanssa). Nyttemmin monet historioitsijat tosin suhtautuvat siihen hyvin lähdekriittisesti. Luokka:NSDAP:n poliitikot Luokka:Vuonna 1887 syntyneet Luokka:Vuonna 1982 kuolleet
Geórgios Papandréou

Geórgios Papandréou (, 1888–1968) oli kreikkalainen poliitikko ja Kreikan pääministeri vuosina 1944–1945 sekä 1964–1965. Papandréou nousi politiikkaan nuorena miehenä liberaalipoliitikko Elefthérios Venizélosin tukijoukoissa. Venizélosin joukoista Papandréou pääsi Kreikan parlamenttiin ja sisäministeriksi 1923, ja sai muitakin ministerintehtäviä vuosien 1924–1935 tasavallassa. Saksalaisten miehittäessä Kreikkaa toisen maailmansodan aikana Papandréou oli Egyptissä toimineen pakolaishallituksen jäsen ja pääministeri vuosina 1944–1945. Vuosikymmenen loppupuolella Papandréou piti kommunisteja Kreikan pahimpana vihollisena. Sisällissodan riehuessa 1946–1952 Papandréou oli usein hallituksessa. 1950-luvun konservatiivien valtakaudella hän oli oppositiossa. Vuonna 1961 Papandréou perusti Keskustaunionin, johon yhdistyi joukko liberaaleja ja keskustalaisia ryhmittymiä. Liitto voitti parlamenttivaalit helmikuussa 1964, ja Papandréousta tuli pääministeri. Papandréoulla oli erimielisyyksiä kuningas Konstantin II:n kanssa, ja hänet pakotettiin eroamaan. Maassa oli varsin epävakaita hallituksia, jotka tekivät tilaa vuoden 1967 sotilasvallankaappaukselle. Papandréou määrättiin kotiarestiin, missä hän kuoli vuonna 1968. Poika Andréas Papandréou johti vastarintaliikettä Pariisista käsin. == Lähteet == Luokka:Kreikan pääministerit Luokka:Vuonna 1888 syntyneet Luokka:Vuonna 1968 kuolleet
Otto Günsche

Otto Günsche (24. syyskuuta 1917 Jena - 2\. lokakuuta 2003 Lohmar) oli Sturmbannführerin arvoinen saksalainen SS-upseeri ja Adolf Hitlerin läheinen avustaja. Jotkut kirjailijat sanovat hänen asemansa vastanneen ensimmäistä adjutanttia. Günsche oli yksi kesän 1944 Hitlerin vastaisen pommiattentaatin kokijoista ja eloonjääneistä. Natsi-Saksan viimeisinä päivinä Hitler pyysi Günscheä varmistamaan, että hänen ruumiinsa poltettaisiin eikä sitä jätettäisi neuvostoliittolaisten käsiin. Günsche tottelikin ja jätti Führerbunkerin muutama tunti tämän jälkeen 30. huhtikuuta 1945. Puna-armeija otti hänet tämän jälkeen sotavangiksi. Otto Günsche oli vankina Bautzenissa, josta vapautui 1956. Häntä kuulusteltiin NKVD:ssä vuosina 1948–1949. Josif Stalinille Hitleristä kirjoitettu kirja perustui pitkälti hänen ja Hitlerin sotilaspalvelija Heinz Lingen kuulusteluihin. Häneltä jäi kolme lasta. Näyttelijä Götz Otto esitti arjalaisia fyysisiä ihanteita täyttänyttä Günscheä elokuvassa Perikato (2004). == Katso myös == * Fritz Darges == Aiheesta muualla == * Otto Günschen muistokirjoitus Helsingin Sanomissa * Otto Günschen sodanaikainen kuva Luokka:Natsi-Saksan henkilöt Luokka:Adolf Hitler Luokka:Vuonna 1917 syntyneet Luokka:Vuonna 2003 kuolleet
CSV

CSV (, ) on tiedostomuoto, jolla tallennetaan yksinkertaista taulukkomuotoista tietoa tekstitiedostoon. Tiedostomuoto on ollut kauan käytössä, mutta vasta vuonna 2005 IETF julkaisu sisälsi määrittelyn muodolle sekä sen MIME- tyypin.www.ietf.org, Common Format and MIME Type for Comma-Separated Values (CSV) Files CSV on toteutukseltaan tekstitiedosto, jonka taulukkorakenteen eri kentät on eroteltu toisistaan pilkuilla ja rivinvaihdoilla. Jos jokin kenttä sisältää erikoismerkkejä, kyseinen kenttä ympäröidään suorilla lainausmerkeillä ("). Ensimmäisellä rivillä voi olla kenttien selitykset samassa muodossa kuin mitä itse tiedot ovat. CSV on esimerkiksi XML:ään verrattuna yksinkertainen tiedostoformaatti, jonka mukaisia tiedostoja voidaan hyödyntää esimerkiksi datan tallentamisessa ja datan siirtämisessä toiseen tietokoneohjelmaan. CSV:tä voidaan käyttää esimerkiksi yksinkertaisena datan arkistointimuotona, CSV-tiedostoja voidaan tuottaa yksinkertaisesti tietokannan sisältämästä datasta ja CSV-tiedosto voidaan avata taulukkolaskentaohjelmassa. == Esimerkki == ;CSV-muoto Vuosi,Merkki,Malli,Pituus 1997,Ford,E350,"2,34" 2000,Mercury,Cougar,"2,38" ;Taulukkona Vuosi Merkki Malli Pituus 1997 Ford E350 2,34 2000 Mercury Cougar 2,38 == Epästandardit muodot == Esimerkiksi Microsoft Excel hyväksyy asetuksissaan erotinmerkiksi myös muun kuin pilkun. Yleisimmät vaihtoehtoiset erottimet ovat puolipiste ja tabulaattori eli sarkain. Vaihtoehtoisia erotinmerkkejä käytetään, koska pilkkua käytetään desimaalierottimena luvuissa. === Esimerkki === ;CSV-muoto Vuosi;Merkki;Malli;Pituus 1997;Ford;E350;2,34 2000;Mercury;Cougar;2,38 2018;Peugeot;"807;Supercar";5 == Lähteet == == Aiheesta muualla == * CSV-tiedostojen tekeminen Luokka:Tiedostomuodot Luokka:Seulonnan keskeiset artikkelit
Omenapäärynä

Omenapäärynä (Pyrus pyrifolia, P. pyrifolia var. culta), jota kutsutaan myös nimillä hiekkapäärynä, nashi ja japaninpäärynä, on Aasiasta kotoisin oleva päärynän sukuinen puu. Sitä viljellään laajasti sen makeiden hedelmien takia Japanissa, Koreassa, Taiwanissa, Uudessa-Seelannissa sekä Yhdysvalloissa. Yhdysvalloissa omenapäärynää kasvatetaan erityisesti Columbian liittopiirin, Illinoisin ja Virginian alueilla. Omenapäärynän hedelmää syödään sellaisenaan, mutta niitä voidaan myös käyttää lihan marinoinnissa ja etikka- sekä soijapohjaisissa kastikkeissa sokerin asemasta. Hedelmiä tulisi säilyttää viileässä sekä pois eteeniherkkien kasvien lähettyviltä. == Lähteet == == Aiheesta muualla == *Kassu – Kasvien suomenkieliset nimet: Omenapäärynä, hiekkapäärynä (Pyrus pyrifolia var. culta) *ITIS: Pyrus pyrifolia *United States Department of Agriculture (USDA): Pyrus pyrifolia *Flora of China: Pyrus pyrifolia Luokka:Päärynäpuut
Suomen Lentopalloliitto

Suomen Lentopalloliitto on suomalainen urheilujärjestö, joka toimii lentopallon, beach volleyn, istumalentopallon ja snow volleyn kattojärjestönä Suomessa. Lentopalloa pelattiin Suomessa 1950-luvulla Suomen Koripallo- ja Lentopalloliiton alaisuudessa, kunnes 1956 perustettiin erillinen Lentopallokomitea, joka hyväksyttiin FIVB:n jäseneksi 1957. Vuonna 1959 perustettiin varsinainen Suomen Lentopalloliitto. Lentopalloliiton toimitusjohtaja on Karri Virtanen ja puheenjohtaja Lauri Inna. Lentopalloliiton organisaatio on jakautunut alueisiin. Alueita on viisi: Pohjoinen, Itä, Länsi, Etelä ja Lounainen. Joka vuosi pelataan C- ja B-ikäisissä näiden viiden alueen välillä alueiden mestaruuskisat. Jokaisesta alueesta osallistuu kisoihin kaksi poika- ja kaksi tyttöjoukkuetta, joita valmentavat aluevalmentajat. Kisat ovat nuorille tärkeä näytön paikka nuorten maajoukkueen valmentajille. Lentopalloliiton toimisto sijaitsee Valimotiellä Helsingissä ja nuorten valmennuskeskus Kuortaneen urheiluopiston yhteydessä. Kuortane on lentopallon maajoukkueiden pääleirityspaikka. Beach volleyn valmennuskeskus puolestaan on Mäkelänrinteen urheilulukio. == Lentopalloliiton strategia== === Huippu-urheilu ja pelaaminen strategian painopisteet === Suomen Lentopalloliiton voimassa oleva strategia on vuosille 2022-2025 Lentopallon suunta 2025 valmistui alkuvuoden 2022 aikana. Valmistelun käynnisti osallistava kysely lajin harrastajille. Vastauksia saatiin 864. Vastauksissa korostuvat suuri intohimo ja usko lajin tulevaisuuteen, suunnan – ison kuvan – kirkastaminen ja tarve lajin houkuttelevuuden lisäämiseksi. * Lentopalloliiton hallitus teki viisi linjausta muutostarpeista: * Selkeän suunnan kuvaaminen kaikille lentopallon toimijoille. * Laadukkaita ja ajankohtaisia työkaluja seurojen onnistumiseksi. * Huippu-urheilun ja valmennuksen laadun kehittäminen. * Viestinnän, markkinoinnin ja tuotteiden houkuttelevuuden vahvistaminen.Talouden vahvistaminen liitossa sekä koko lajin voimavarojen kasvattaminen == Pelattavat lentopallosarjat == Miesten sarjatoimintaa on kuudella ja naisten viidellä eri sarjatasolla. Lentopalloliitto vastaa miesten ja naisten liigasta, sekä miesten ja naisten 1- ja 2-sarjasta. Alueet vastaavat miesten ja naisten 3-sarjasta. Liiton alueet vastaavat miesten ja naisten alueellisesta sarjatoiminnasta. Aikuisten sarjat, Suomen Lentopalloliitto Lentopallossa on myös laajaa nuorten sarjatoimintaa ja masters-toimintaa sekä beach volleyn kilpailutoimintaa aikuisissa, nuorissa ja masters-ikäisissä. == Talous == Suomen Lentopalloliitto on saanut vuosina 2018–2023 Opetus- ja kulttuuriministeriön yleisavustusta liikuntaa edistävien järjestöjen toimintaan yhteensä noin 5 671 000 euroa. 2024 tuki oli noin 885 000 euroa. == Lähteet == == Aiheesta muualla == * Suomen Lentopalloliiton kotisivut Luokka:Suomen lentopallo Lentopallo
Nicolas-Bernard Lépicié

Nicolas-Bernard Lépicié (16. kesäkuuta 1735 Pariisi – 15. syyskuuta 1784) oli ranskalainen taidemaalari. Lépicié oli kahden kaivertajan, Renée-Elisabeth Marlién (1714–1773) ja François-Bernard Lépicién (1698–1755) poika. Hän opiskeli kaivertamista isänsä ohjauksessa ennen kuin aloitti taidemaalauksen opintonsa noin 1751 Carle van Loon ohjauksessa. Hän sai vuonna 1759 toisen palkinnon Prix de Rome mutta jäi Ranskaan. Vuonna 1764 hän suoritti hyväksytysti Académie Royalen maalauksella La Descente de Guillaume le conquérant en Angleterre. Sitten hän maalasi teokset Le Baptême du Christ (1765), Le Christ et les petits enfants (1767) ja La Conversion de Saül (1767). Vuonna 1769 hänet valittiin kuninkaan maalausakatemiaan maalauksellaan Achille et le Centaure. Hänestä tuli apulaisprofessori 1770 ja professori 1779. Hänen oppilaitaan olivat Jean-Baptiste Regnault, Carle Vernet, Henri- Pierre Danloux, Jean-Joseph Taillasson, Jean-Frédéric Schall ja Nicolas- Antoine Taunay. Lépiciétä on taiteilijana usein verrattu Chardiniin ja Greuzeen, ja hän nousi maineeseen erityisesti 1700-luvulla. Vuodesta 1760 lähtien hän maalasi historiallisia aiheita, ja sitten flaamilaiseen tyyliin joka muisttaa Teniers vanhempaa ja ter Borchia. Elämänsä viime vuosina hän uskonnollisen kriisin seurauksena vetäytyi usein maaseudulle, missä hän maalasi maalaismaisemia. Uskonnolisen kriisin seurauksena hän päätyi muutamaan ja poistamaan eräitä teoksiaan, jotka olivat hänen uuden uskonnollisen vakaumuksensa vastaisia. ==Teokset== * Adonis changé en anémone * Allégorie de la Paix, 1772 * Antoine Charles Horace eli Carle Vernet (1758–1838), maalari ja maalari Joseph Vernet'n poika * Cour de ferme, 1784 * Valkoinen myssy * La Descente de Guillaume le conquérant en Angleterre, 1764 * La Gouvernante * La Halle * La Piété de Fabius Dorsus, 1781, Chartres, taidemuseo. * La Pourvoyeuse * La Ratisseuse * Le Baptême du Christ, 1765 * Kristus ja lapset, 1767 * Le Courage de Porcia, femme de Junius Brutus * Le Départ du braconnier, Roanne * Nuori piirtäjä * Le Lever de Fanchon, 1773, Saint-Omer, Sandelin- museo * Pikku piirtäjä (taidemaalari Carle Vernet 14-vuotiaana), 1772 * Les Apprêts d'un déjeuner * L'Intérieur d'une douane * Narcisse changé en fleur de ce nom, Versailles, linnan museo. * Marc-Antoine Quatremère ja hänen perheensä muotokuva * Miehen muotokuva * Têtes d'enfants ==Lähteet== * Philippe-Gaston Dreyfus, Catalogue raisonné de l'œuvre peint et dessiné de Nicolas-Bernard Lépicié, Pariisi A. Colin 1923 * M.-C. Sahut, N. Volle, Diderot et l'art de Boucher à David, näyttelyluettelo Hôtel de la Monnaie, 5. lokakuuta 1984 – 6. tammikuuta 1985, Pariisi, Éditions de la Réunion des musées nationaux ISBN 2-7118-0283-3 * Philippe-Gaston Dreyfus, « Une dernière volonté de Nicolas- Bernard Lépicié » Bulletin de la Société de l’histoire de l’art français, 1. osa, Nogent-le-Rotrou, Daupeley-Gouverneur, 1910 Lepicie, Nicolas-Bernard
Lettosara

Lettosara (Carex heleonastes) on Euroopassa ja Pohjois-Amerikassa esiintyvä, sarakasvien heimoon kuuluva suokasvi. Laji on monissa maissa uhanalainen, myös Suomessa.Ympäristöministeriö: Uhanalaiset putkilokasvit luonnonsuojeluasetuksessa Viitattu 26.1.2010. == Ulkonäkö ja koko == Monivuotinen lettosara kasvaa 15–40 cm korkeaksi. Yksittäin tai harvoissa mättäissä olevat varret ovat pystyjä, jäykkiä ja teräväreunaisia. Varren tyvitupet ovat vaaleanruskeita. Harmaanvihreät lehdet ovat lähes varren pituisia, 1–2 mm leveitä ja suoria. Tiheähkö kukinto on 1–2 cm pitkä ja 3–4-tähkäinen. Tähkät ovat 5–10 mm pitkiä ja leveän sukkulamaisia. Tähkän tyvi on hedekukkainen, kärki emikukkainen. Tähkäsuomut ovat pullakkoa lyhyempiä, tylpähköjä, kalvolaitaisia ja vaaleanruskeita. Kellanruskeat pullakot ovat kapeanpuikeita, himmeitä ja ohutsuonisia. Pullakossa on selkeä pitkittäishalkeama ja sen suuota on lyhyt. Lettosara kukkii Suomessa kesä- heinäkuussa.Retkeilykasvio 1998, s. 553. Suomessa esiintyvistä muista saralajeista lettosara muistuttaa lähinnä harmaasaraa (C. canescens) ja liereäsaraa (C. diandra).Ulvinen 1997, s. 97–98. Se voi risteytyä harmaa- ja äimäsaran kanssa. == Levinneisyys == Lettosara on tyypillinen pohjoisten taigametsäalueiden suokasvi. Sitä tavataan Euroopassa Fennoskandiasta Länsi- Venäjälle, Baltiassa, Puolassa, Pohjois-Saksassa, Alppien alueella sekä Kaukasuksella. Lajia tavataan myös Kanadassa.Den virtuella floran: Myrstarr Viitattu 26.1.2010. Suomessa lettosara on varsin harvinainen maan etelä- ja keskiosissa. Runsaimmin sitä tavataan Kainuusta Käsivarren Lappiin ulottuvalla alueella. Laji on kuitenkin kadonnut monilta entisiltä kasvupaikoiltaan. == Elinympäristö == Lettosara viihtyy parhaiten märillä ja ravinteisilla suotyypeillä, kuten rehevillä luhtanevoilla, lettonevoilla, koivuletoilla ja lähteisillä soilla. Laji on harvinaistunut ennen kaikkea soiden kuivatusten ja metsitysten takia. == Etymologia == Lajinimi heleonastes tulee kreikan sanoista helos (suom. suo) ja heleionomos (suom. suolla asuva). == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * Ulvinen, Tauno: Lettosara. Teoksessa Uhanalaiset kasvimme. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 97–98. === Viitteet === == Aiheesta muualla == * Suomen Lajitietokeskus: Lettosara (Carex heleonastes) * Kasviatlas 2020: Lettosaran (Carex heleonastes) levinneisyys Suomessa. Luokka:Sarat Luokka:Suomen vaarantuneet kasvit
Max Cleland

Joseph Maxwell ”Max“ Cleland (24. elokuuta 1942 – 9. marraskuuta 2021https://lasvegassun.com/news/2021/nov/09/max-cleland-a-former-us-senator- from-georgia-and-v/) oli yhdysvaltalainen demokraattisen puolueen poliitikko. Hän istui Yhdysvaltain senaatissa Georgiasta vuosina 1997–2003. Cleland palveli Vietnamin sodassa. Hän vammautti molemmat jalkansa sekä oikean kätensä ja joutui vammojen vakavuuden johdosta amputaatioon. Hänelle myönnettiin Yhdysvaltain armeijan hopea- ja pronssitähdet. Cleland tunnettiin kritiikistään George W. Bushin hallitusta kohtaan.http://dir.salon.com/story/news/feature/2003/11/21/cleland/index_np.html == Lähteet == Luokka:Yhdysvaltain senaatin jäsenet Luokka:Yhdysvaltalaiset demokraattipoliitikot Luokka:Vammaiset poliitikot Luokka:Amputoidut henkilöt Luokka:Vuonna 1942 syntyneet Luokka:Vuonna 2021 kuolleet
The RMS

The RMS oli oululainen vuonna 1996 perustettu rock/metal-yhtye. Se on julkaissut kaksi EP:tä, kolme singleä ja kaksi täyspitkää albumia From Below (2003) ja Fates and Fairytales from the Mushroom Land (2008). Yhtye on lopettanut toimintansa. The RMS on ainoa raskaamman musiikin yhtye, joka on solminut levytyssopimuksen Edel Recordsin kanssa.http://www.imperiumi.net/index.php?act=interviews&id;=95 == Jäsenet == * Juha Simola – laulu (2005–2008) * Milko Hydin – kitara, taustalaulu * Antti Pikkarainen – kosketinsoitin, taustalaulu * Teemu Hostikka – kitara * Mikko Leinonen – bassokitara * Antti Meriläinen – rummut (2004–2008) * Tuomo Laikari – rummut (1997–2004) == Julkaisut == === Studioalbumit === * * === Singlet === * * * === EP:t === * * === Demot === * == Lähteet == == Aiheesta muualla == * Virallinen theRMS -sivusto * Luokka:Suomalaiset metalliyhtyeet
Aigle

Aigle voi tarkoittaa seuraavia: ;Mytologisia henkilöitä Aigle on useamman naispuolisen hahmon nimi kreikkalaisessa mytologiassa: * Aigle, yksi hesperideistä * Aigle, yksi kolmesta auringonjumala Helioksen ja Klymenen tyttärestä heliadista * Aigle, najadi, Zeuksen ja Neiaran tytär. Hänet mainitaan myös khariittien ja Helioksen äitinä * Aigle, terveyden jumalatar, Askleipoksen ja Epionen tytär * Aigle, Panopeuksen tytär, johon Theseus rakastui ja jonka vuoksi hän hylkäsi Ariadnen ;Paikkoja * Aigle, kaupunki Vaudin kantonissa Sveitsissä * Aigle, hallintoalue Vaudin kantonissa Sveitsissä ;Laivoja * HMS Aigle (1782), Britannian Kuninkaallisen laivaston 38-tykkinen viidennen luokan alus * HMS Aigle (1801), Britannian Kuninkaallisen laivaston Aigle-luokan 36-tykkinen viidennen luokan alus * FS Aigle (1853), Ranskan laivaston aviso == Muita merkityksiä == * Aigle, ranskalainen koeraketti.
Mankalan koulu

thumb|220px|Mankalan koulu. Mankalan koulu on Järvenpään Isokydön kaupunginosassa toimiva alakoulu, jossa opiskelee noin 400 oppilasta. Mankalan koulussa on luokka-asteet 1–6. Koulun rehtorina on toimii Sari Juuti. Koulurakennus on vuodelta 1986. ==Lähteet== ==Aiheesta muualla== *Mankalan koulu Luokka:Järvenpään peruskoulut Luokka:Isokytö
Shutter (vuoden 2004 elokuva)

Shutter (ชัตเตอร์ กดติดวิญญาณ) on thaimaalainen vuonna 2004 valmistunut kauhuelokuva, joka kertoo valokuvissa näkyvistä kummituksista. Elokuvan ovat ohjanneet Banjong Pisanthanakun ja Parkpoom Wongpoom. Pääosissa ovat Ananda Everingham, Natthaweeranuch Thongmee ja Achita Sikamana. Elokuva oli vuoden 2005 Golden Kinnaree Award -sarjan ehdokas parhaasta elokuvasta Bangkok International Film Festival -festivaaleilla. Elokuvan tamilinkielinen uudelleenfilmatisointi Sivi julkaistiin vuonna 2007 ja Masayuki Ochiain ohjaama uudelleenfilmatisointi Shutter vuonna 2008. Elokuvassa on käytetty valokuvia, joiden väitetään olevan oikeita haamukuvia. Elokuvasta kertovassa dokumentissa kerrotaan, että kuvausten aikana kuvauspaikkana käytetyllä tiellä tekijät ottivat valokuvan, jossa he muutamaa päivää myöhemmin huomasivat selittämättömän hahmon tien vieressä. ==Juoni== Ajaessaan kotiin eräänä iltana Tun ja Jane törmäävät vahingossa naiseen, joka on ylittämässä tietä. Järkyttynyt Jane haluaa tarkistaa, onko nainen kunnossa, mutta Tunin halusta he pakenevat paikalta. Myöhemmin kun Tun on ottamassa kuvia vasta valmistuneesta koululuokasta, hän huomaa pelottavan näköisen hahmon opiskelijoiden välissä. Kun Tun saa kuvat kehitettyä, hän huomaa niissä tuntemattoman hahmon kasvot. Tun ja Jane alkavat tutkia ottamiaan kuvia, joissa esiintyy yhä useammin tuo sama hahmo. Kuvat liittyvät Tunin menneisyyteen, ja Tun saa pian huomata, ettei sitä voi paeta. ==Näyttelijät== * Ananda Everingham – Tun * Natthaweeranuch Thongmee – Jane * Achita Sikamana – Natre * Unnop Chanpaibool – Tonn Luokka:Thaimaalaiset elokuvat Luokka:Kauhuelokuvat Luokka:Vuoden 2004 elokuvat
Erytheia

Erytheia voi viitata johonkin seuraavista asioista: * Erytheia, yksi kreikkalaisen mytologian hesperideistä. * Cádizin kaupunki Etelä-Espanjassa, jota Hesiodoksen mukaan kutsuttiin aiemmin nimellä Erytheia. * Myyttinen saari, josta Herakles varasti Geryonin karjan kymmenentenä urotyönään.
Julie Fernandez

Julie Fernandez (s. 20. huhtikuuta 1974, Ilford, Essex) on brittiläinen näyttelijä ja malli. Hänet tunnetaan parhaiten hänen roolistaan Brendana televisiosarjassa Konttori. Fernandezilla on synnynnäinen Osteogenesis Imperfecta ja hän joutuu käyttämään pyörätuolia. Hän aloitti näyttelijänuransa vuonna 1992 Vanessa Lockheadina lyhytikäisessä saippuaoopperassa Eldorado. Hänellä oli rooli myös vuosina 1995–1999 näytetyssä sarjassa Dangerfield. == Aiheesta muualla == * Viralliset sivut Luokka:Englantilaiset näyttelijät Luokka:Vuonna 1974 syntyneet Luokka:Elävät henkilöt
Abstract Window Toolkit

Abstract Window Toolkit (AWT) on Java 1.0:ssa vuonna 1995 julkaistu piirto- ja graafisen käyttöliittymän toteuttava kirjasto. AWT käyttää isäntäkäyttöjärjestelmän käyttöliittymäkomponentteja. Näin ohjelma sulautuu paremmin muiden ohjelmien joukkoon. Toisaalta ongelmana on se, että ohjelma näyttää joka käyttöjärjestelmässä erilaiselta. J2SE 1.2:ssa AWT:n korvasi Swing, jonka piirtää käyttöliittymän Java-koodilla kirjoitetuilla omilla käyttöliittymäkomponenteilla. == Lähteet == Luokka:Java Luokka:Käyttöliittymäkirjastot
UN Light Aircraft Squadron

UN Light Aircraft Squadron (UNLAS) oli YK:n alainen lentoyksikkö Kongon sisällissodassa 1960-luvun alussa. UNLAS lensi keveillä DHC-2 Beaver- ja DHC-3 Otter -kuljetuskoneilla ja siihen kuului muutamia helikoptereita. Se toimi yhdessä ruotsalaisen F22 Kongo -hävittäjäyksikön kanssa. Koneet olivat vanhoja ja karttoina käytettiin turistikarttoja. Koneet lensivät Kinshasasta ja Lubumbashista. Yksikköön kuului aluksi monien maiden lentäjiä mutta lopulta vain ruotsalaisia. Esimerkiksi pistooliammunnan olympiavoittaja Ragnar Skanåker (tuolloin Eriksson) lensi UNLASissa. Yksikön tehtävät eivät juuri sodan kulkua muuttaneet, koneet muun muassa evakuoivat kristillisiä lähetysasemia. Luokka:Rauhanturvaaminen
Arethusa

Arethusa () oli kreikkalaisessa mytologiassa nymfi ja Nereuksen tytär,Vergilius: Georgica iv.333–356 (engl. käännös). josta myöhemmin tuli lähde Ortygian saarella Syrakusassa Sisiliassa. Arethusa saapui kylpemään joen virtaan tietämättä, että kyseessä oli joen jumaluus Alfeios. Tämä rakastui neitoon, mutta Arethusa pakeni paikalta ymmärrettyään Alfeioksen läsnäolon haluten pysyä siveänä Artemiin palvelijana. Pitkän paon jälkeen hän pyysi apua jumalattarelta, joka muutti Arethusan pilveksi. Pilvi alkoi kuitenkin hikoilla pelosta, jolloin se muuttui joeksi. Tällöin Artemis halkaisi maan, jotta Arethusa pääsi pakenemaan maan alla.Ovidius: Muodonmuutoksia v.572–641 (engl.käännös). Virta matkusti Ortygian saarelle saakka, mutta Alfeios seurasi häntä virtaamalla meren poikki ja sekoittui hänen vesiinsä.Pausanias: Periegesis tes Hellados ('Kreikan kuvaus') 5.7.3 (engl. käännös) Kun Demeter etsi tytärtään Persefonea, Arethusa pyysi jumalatarta lopettamaan Sisilian rankaisemisen hänen tyttärensä katoamisesta. Artehusa kertoi Demeterille, että virratessaan maan alla hän oli nähnyt tämän tyttären surullisena Haadeen kuningattarena.Ovidius: Muodonmuutoksia v.409–424 (engl.käännös).Ovidius: Muodonmuutoksia v.487–508 (engl.käännös). Arethusa esiintyi usein Syrakusalaisissa kolikoissa, joissa hänet kuvattiin nuoreksi neidoksi, jolla oli verkko hiuksissaan ja delfiinejä päänsä ympärillä. == Hesperidi == Arethusa oli myös nimi yhdelle hesperideistä.Apollodoros: Bibliotheke ('Kirjasto') 2.5.11 (engl. käännös). == Lähteet == == Aiheesta muualla == Luokka:Nereidit Luokka:Kreikkalaisen mytologian muodonmuutokset
JP-Kunnallissanomat

JP-Kunnallissanomat on Kurikan Jalasjärvellä ilmestyvä sitoutumaton sanomalehti. Lehden levikkialue on Kurikan kaupunkiin kuuluvan Jalasjärven ja Seinäjoen kaupunkiin kuuluvan Peräseinäjoen alueet. Lehti on perustettu vuonna 1955. Lehden päätoimittajana toimii Terhi Rintala. Lehteä kustantaa Jalasjärvi Oy. Painaminen tapahtuu Botnia Print Oy:n painossa Kokkolassa. JP- Kunnallissanomat on Sanomalehtien Liiton jäsen. Vuonna 2012 levikki oli 6 382 kappaletta. == Historia == Lehti on perustettu vuonna 1955 ja aluksi se ilmestyi nimellä Jalasjärvi-lehti, ja vain Jalasjärvellä. Viisi vuotta perustamisesta Peräseinäjoki liitettiin lehden toiminta-alueeseen ja lehti sai uuden nimen; Jalasjärven-Peräseinäjoen Kunnallissanomat. Vuoden 2003 loppuun saakka lehti oli tuon niminen. Kun Peräseinäjoki ja Seinäjoki yhdistyivät Seinäjoeksi, tuli lehden nimenmuutos ajankohtaiseksi. Kuntaliitoksista huolimatta lehden toiminta-alueena ovat edelleen Jalasjärven ja Peräseinäjoen alueet. == Lähteet == == Aiheesta muualla == *JP-Kunnallissanomat Luokka:Jalasjärvi Luokka:Peräseinäjoki Luokka:Suomalaiset paikallislehdet
Sam Sullivan

Sam Sullivan C.M. (s. 1959) on kanadalainen poliitikko. Hän on Brittiläisen Kolumbian liberaalipuolueen kansanedustaja vuodesta 2017. Hän oli Vancouverin pormestari 2006-2009 ja kaupunginvaltuuston jäsen 1993-2005. Sullivan neliraajahalvautui vakavan hiihto-onnettomuuden seurauksena 19-vuotiaana. Hän on valmistunut Simon Fraserin yliopistosta ja saanut myöhemmin käsienkäyttökykynsä takaisin. Liikkumisessaan hän joutuu yhä turvautumaan pyörätuoliin. Sullivan on tunnettu vammaisalan aktivisti. Hän on perustanut kuusi voittoa tavoittelematonta järjestöä vammautuneiden pohjoisamerikkalaisten hyväksi. Hänet otettiin vuonna 2005 Kanadan ritarikunnan jäseneksi. Sullivan osallistui talviolympialaisten 2006 ja vain hieman myöhemmin talviparalympialaisten 2006 lopetusseremoniaan. == Lähteet == Luokka:Vancouverin pormestarit Luokka:Vammaiset poliitikot Luokka:Member of the Order of Canada Luokka:Neliraajahalvaantuneet henkilöt Luokka:Vuonna 1960 syntyneet Luokka:Elävät henkilöt
Marianela González

Marianela González Álvarez (s. 23. heinäkuuta 1978 Caracasissa, Venezuelassa) on venezuelalainen näyttelijä. Hänen tunnetuin roolinsa on Pandora Villanueva televisiosarjassa Tuhkimotarina. Marianela on syntyjään Marianela González Álvarez. Hänen hiuksensa ja silmänsä ovat ruskeat ja hän on 170 cm pitkä. Hänen vanhempansa ovat María del Carmen Álvarez "Carmencho" ja José Rafael González. Marianelan sisaren nimi on María Alejandra. Marianelan isä José on lentäjä ja hänen ammattinsa kautta Marianelalla ja hänen sisarellaan on ollut mahdollisuus kiertää maailmaa. Marianela on oikeassa elämässään hyvä ystävä näyttelijä Aileen Celesten kanssa. He ovat tähän mennessä näytelleet yhdessä neljässä telenovelassa: La Niña de mis Ojos, Mi Gorda Bella, Por todo lo Alto sekä Nadie me dira como quererte. == Televisiosarjat == *La calle de los sueños *Carissima, (2001, Marni Zurli) *La niña de mis ojos, (2001, Mariana Aguirre) *Mi Gorda Bella, (2002–2003, Pandora Villenueva) *La Estrambotica Anastasia, (2004, Maria Gracia) *Ser bonita no basta, (2005, Esmeralda Falcón) *Por todo lo alto, (2006, Anabela Marcano) *Cameleona, (2007, Mercedes Luzardo) *Nadie me dirá cómo quererte, (2008, María Eugenia) == Aiheesta muualla == * Luokka:Venezuelalaiset näyttelijät Luokka:Vuonna 1978 syntyneet Luokka:Elävät henkilöt
Hippomenes

Hippomenes, joka tunnettiin myös nimellä Melanion, oli kreikkalaisessa mytologiassa Atalanten puoliso. Atalante oli pyytänyt isältään, että voisi pysyä naimattomana, mutta koska niin monet olivat pyytäneet hänen kättänsä, hänen isänsä järjesti jokaisen kosijan Atalanten kanssa juoksukilpailuun. Kosija juoksisi karkuun ja Atalante ajaisi tätä takaa aseen kanssa. Jos Atalante saisi kosijan kiinni ennen asettua rajaa, hän surmaisi tämän, mutta jos kosija ehtisi rajan yli, hän saisi Atalanten omakseen. Koska Atalante oli nopea juoksija, hän ehti tappaa useita sulhasehdokkaita. Hippomenes, joka oli rakastunut Atalanteen, ymmärsi varsin hyvin, ettei voisi voittaa kilpailua reilusti, ja niin hän rukoili apua Afroditelta. Jumalatar antoikin hänelle kolme kultaista omenaa, jotka hän neuvoi Hippomenestä heittämään yksi kerrallaan taakseen kilpailun aikana. Hippomenes teki saamiensa ohjeiden mukaisesti, ja Atalante menetti omenia ihaillessaan aikaa sen verran, että Hippomenes voitti kilpailun ja sai tämän vaimokseen. Hippomenes ei kuitenkaan muistanut kiittää Afroditea, jonka avulla hän oli kilpailun voittanut. Niin hänen ollessa uhraamassa Zeukselle Parnassos-vuorella, Afrodite vihoissaan langetti heille vastustamattoman intohimon toisiaan kohtaan. Heidän maattua toistensa kanssa temppelissä puolestaan Zeus suuttui, jolloin hän muutti rakastavaiset leijoniksi - eläimiksi, joiden tuohon aikaan uskottiin olevan kykenemättömiä pariutumaan oman lajinsa kanssa.Hyginus: Fabulae clxxxv (engl. käännös). Toisen version mukaan Afroditen lyötyä heitä himolla toisiaan kohtaan nämä olisivatkin menneet Rhean temppelin viereiseen luolaan huomaamatta, että papit olivat tuoneet sinne vanhempia jumalia esittäviä patsaita. Heidän häpäistyään patsaat Kybele aikoi ensin tappaa rakastavaiset, mutta päätyikin muuttamaan heidät leijoniksi pitäessään kuolemaa liian lempeänä rangaistuksena. Muuttumisen jälkeen leijonat valjastettiin vetämään Kybelen vaunuja.Ovidius: Muodonmuutoksia x.681-704 (engl. käännös). Joissakin lähteissä Parthenopaios mainitaan Hippomeneksen lapseksiApollodoros: Bibliotheke ('Kirjasto') 3.9.2 (engl. käännös)., mutta toisaalta Hyginus johdonmukaisesti kertoo Atalanten saaneen hänet Meleagroksen kanssa.Hyginus: Fabulae lxx (engl. käännös).Hyginus: Fabulae cclxx (engl. käännös). ==Lähteet== == Aiheesta muualla == Luokka: Kreikkalainen mytologia
Partaharju

Partaharjun toimintakeskus on monipuolinen kristillinen varhaisnuorisotyön keskus. Partaharju sijaitsee kahdeksan kilometrin päässä Pieksämäen keskustasta Salvonen-järven rannalla, nimensä mukaisesti harjulla. Alue on perustettu leirikeskukseksi vuonna 1948. Vuosien saatossa se on kehittynyt varhaisnuorisotyön keskukseksi, jossa ovat toimineet muun muassa Suomen Poikien ja Tyttöjen Keskuksen eli PTK:n keskustoimisto, JiiPee-lehden toimitus, Partaharjun kansanopisto ja Partaharjun leirikylä. Vuoden 2021 alusta toimintakeskus siirtyi yrityspohjaiseksi majoitus- ja tapahtumapalveluita tarjoavaksi Partaharjukeskukseksi. Vuosittain Partaharjulla käy noin 8 000–9 000 henkilöä. Suurimpia vuosittaisia tapahtumia ovat varhaisnuorten leirit kesäisin. Alueen koko on noin 34 hehtaaria. ==Ristikiven kirkko== Ristikiven kirkko on vuonna 1971 valmistunut, hirsiseinäinen mutta katoton ulkoilmakirkko Partaharjulla. Kirkko on saanut nimensä paikalta löytyneestä isosta kivestä, jossa on ristikuvio. Ristikiven syntyhistoria ulottuu geologisen arvion mukaan noin 1 800 miljoonaa vuotta taaksepäin. Arvion mukaan se on ollut löytöpaikassaan noin 10 000 vuotta. Kirkon seinien sisällä kasvaa seitsemän puuta. Kirkkoon mahtuu noin 400 henkilöä. ==Partaharjun opisto== Partaharjun opisto oli Partaharjun toimintakeskuksen yhteydessä toiminut kansanopisto, jossa koulutettiin nuoriso- ja vapaa-ajan ohjaajia. Vuoden 2013 lopussa Partaharjun opiston toiminta päättyi. Samalla vastuu nuoriso- ja vapaa-ajan ohjaajien koulutuksesta Pieksämäellä siirtyi Seurakuntaopistolle. Luokka:Pieksämäen maalaiskunta Luokka:Suomen evankelis-luterilaisen kirkon lapsi- ja nuorisotyö Luokka:Suomen kristilliset kansanopistot
Brasilian Grand Prix 2002

Brasilian Grand Prix 2002 oli Formula 1 -sarjan kauden kolmas osakilpailu, joka järjestettiin Brasilian Autódromo José Carlos Pacella 31. maaliskuuta 2002. Kilpailun voitti Michael Schumacher, joka oli saanut käyttöönsä uuden Ferrari F2002-mallin. Lämmittelyajoissa Enrique Bernoldi ajoi ulos toisessa mutkassa. Lääkintäauto tuli paikalle auttamaan Bernoldia, mutta juuri kun lääkintäauton kuljettaja Alex Ribeiro oli avannut oven, Nick Heidfeld törmäsi oveen. Ribeirolle ei käynyt kuinkaan, sillä hän ei ollut ehtinyt astua ovesta ulos. Mika Salo saavutti kisassa uransa viimeisen MM-pisteen. Jalkapallotähti Pelé heilutti ruutulippua, mutta ei huomannut heiluttaa lippua ensimmäisenä maaliviivan ylittäneelle Michael Schumacherille. Pelé heilutti ruutulippua ensimmäisenä yhdeksänneksi sijoittuneelle Takuma Satōlle. ==Tulokset== Sija Nro Kuljettaja Talli Kierrokset Aika/Keskeytys Lähtöruutu Pisteet 1 1 Michael Schumacher Ferrari 71 1.31.43,663 2 10 2 5 Ralf Schumacher Williams-BMW 71 +0,588 3 6 3 3 David Coulthard McLaren-Mercedes 71 +59,109 4 4 4 15 Jenson Button Renault 71 +1.06,883 7 3 5 6 Juan Pablo Montoya Williams-BMW 71 +1.07,563 1 2 6 24 Mika Salo Toyota 70 +1 krs. 10 1 7 16 Eddie Irvine Jaguar- Cosworth 70 +1 krs. 13 8 17 Pedro de la Rosa Jaguar-Cosworth 70 +1 krs. 11 9 10 Takuma Satō Jordan-Honda 69 +2 krs. 19 10 11 Jacques Villeneuve BAR- Honda 68 Moottori 15 11 23 Mark Webber Minardi-Asiatech 68 +3 krs. 20 12 4 Kimi Räikkönen McLaren-Mercedes 67 Pyörän ripustus 5 13 22 Alex Yoong Minardi-Asiatech 67 +4 krs. 22 Kesk. 7 Nick Heidfeld Sauber-Petronas 61 Jarrut 9 Kesk. 14 Jarno Trulli Renault 60 Moottori 6 Kesk. 8 Felipe Massa Sauber-Petronas 41 Onnettomuus 12 Kesk. 25 Allan McNish Toyota 40 Pyörähdys 16 Kesk. 12 Olivier Panis BAR-Honda 25 Vaihdelaatikko 17 Kesk. 20 Heinz- Harald Frentzen Arrows-Cosworth 25 Ripustus 18 Kesk. 21 Enrique Bernoldi Arrows-Cosworth 19 Ripustus 21 Kesk. 2 Rubens Barrichello Ferrari 16 Hydrauliikka 8 Kesk. 9 Giancarlo Fisichella Jordan-Honda 6 Moottori 14 Lähde: == Muuta == * Rubens Barrichellon 150. kilpailu. * BMW:n moottorilla ajettu 20. paalupaikka. * Interlagosin radan 20. osakilpailu. * Rubens Barrichellon ja Takuma Satōn paras aika aika-ajoissa hylättiin harjoitusrikkeiden takia. * Mika Salon uran viimeinen MM-piste. ==Lähteet== Luokka:Formula 1 -kausi 2002 Luokka:Brasilian Grand Prix
Fami (makeinen)

Fami on 1968 Suomessa myyntiin tullut Fazerin suklaapatukka, jonka myynti lopetettiin väliaikaisesti 1994. Famia on toivottu takaisin enemmän kuin mitään muuta Fazerin makeista, niinpä Fazer toi Famin takaisin markkinoille vuoden 2007 keväällä. Ennen 80-lukua Fami-pakkaukset olivat sinapinkeltaisia. 80-luvulla pakkauksiin tulivat oranssit ja vaaleanpunaiset raidat. ==Lähteet== Luokka:Fazerin makeiset Luokka:Suklaapatukat
FSX

FSX voi tarkoittaa seuraavia: * Microsoft Flight Simulator X, videopeli * Mitsubishi F-2, japanilainen hävittäjälentokone
Chorus (albumi)

Chorus on brittiläisen synthpop-yhtyeen Erasuren viides studioalbumi ja yhtyeen kolmas perättäinen brittilistaykköseksi yltänyt albumi, myyden platinaa.Luettelo Erasuren äänitteiden listasijoituksista Erasuren virallisilla kotisivuilla Levyn on tuottanut Martyn Phillipps. ==Muusikot== * Vince Clarke - syntetisaattorit, kosketinsoittimet * Andy Bell - laulu ==Kappalelista== # (Clarke/Bell) # (Clarke/Bell) # (Clarke/Bell) # (Clarke/Bell) # (Clarke/Bell) # (Clarke/Bell) # (Clarke/Bell) # (Clarke/Bell) # (Clarke/Bell) # (Clarke/Bell) # # # # # # # # # # # # # # # # # # # # # # # # # # # ==Albumin listasijoitukset== * Iso-Britannia - sija 1. * USA Billboard Hot 100 - sija 29. * Saksan albumilista - sija 13. ==Singlet ja niiden listasijoitukset== Nimi UK Singles Saksan singlelista US Hot 100 USA tanssilista "Chorus" 3 17 83 14 "Love to Hate You" 4 19 - 17 "Am I Right" 15 - X X "Breath of Life" 8 44 - - *X - Ei julkaistu ==Lähteet== Luokka:Erasuren albumit Luokka:Mute Recordsin albumit Luokka:Vuoden 1991 albumit
Kibera

Kibera on Afrikan toiseksi suurin slummi läntisessä Nairobissa, Keniassa. Arviot sen suuruudesta kuitenkin vaihtelevat eikä tarkka asukasmäärä ole tiedossa. Alkujaan britit perustivat Kiberan nubialaisten sotilaiden asuinpaikaksi 1920-luvulla palkkioksi heidän palveluksistaan ensimmäisessä maailmansodassa. Nimi Kibera tulee nubialaisten kielten sanasta kibra joka tarkoittaa metsää. == Sijainti ja asukkaat == Kibera sijaitsee noin viisi kilometriä lounaaseen Nairobin keskustasta. Se on kahden ja puolen neliökilometrin kokoinen. Nykyisin suurin osa asukkaista on lähtöisin kenialaisista kikuju-, luo- ja luhya-heimoista. Siellä asui vuoden 2009 väestönlaskennan mukaan 170 070 asukasta. Epävirallisten arvioiden mukaan asukkaita saattaa olla yli miljoona, mikä on ilmeisestikin niin suuri määrä, että täsmällistä lukumäärää ei pystytä kertomaan. Asukkaista arvellaan olevan työttömiä on noin 50 %. Kiberan alueella on kyliä, kuten Kianda, Soweto, Gatwekera, Kisumu Ndogo, Lindi, Laini Saba, Siranga/Undugu, Makina sekä Mashimoni. Kenian asuntoministeriö rakennuttaa Kiberan viereen kerrostaloja slummien asukkaita varten UN-Habitat-ohjelman tuella. Kuitenkin niissäkin on ongelmia, ja osa asukkaista palaa slummiin. Alueella on kuvattu useita elokuvia, kuten muun muassa Fernando Meirellesin Oscar-voittaja Uskollinen puutarhuri (The Constant Gardener) (2005). Kati Juurus teki vuonna 2015 dokumenttielokuvan For Kibera!, joka kertoo slummiradion DJ-toimittajasta Boy Dallasista, joka kertoo slummin asukkaille sen uutiset. == Kuvia == Tiedosto:kibera.jpg|Näkymää Kiberasta syyskuussa 2005. Tiedosto:Kibera Kenya.jpg|Näkymää tammikuussa 2007. Tiedosto:Kibera Nairobi Kenya Slum July 2009.jpg|Puro Kiberan slummissa vuonna 2009. Tiedosto:Kibera slum Nairobi Kenya 01.jpg|Katunäkymä Kiberasta vuonna 2015. Tiedosto:Kibera slum Nairobi Kenya 03.jpg|Naisten työpaja Kiberassa. Tiedosto:Kibera slum Nairobi Kenya 02.jpg|Koulu Kiberassa. == Lähteet == == Aiheesta muualla == * Katsottavissa toistaiseksi. * * Luokka:Nairobi Luokka:Slummit
Jasnaja Poljana

Jasnaja Poljana (, suom. "Kirkas (metsä)aukio") oli kirjailija Leo Tolstoin koti, jossa hän syntyi ja eli, ja johon hänet on haudattu. Nykyisin se on hänelle omistettu museo. Jasnaja Poljana sijaitsee Venäjällä noin 200 km Moskovasta etelään ja 12 km Tulasta etelälounaaseen. Kartanon tilukset kuuluivat aiemmin Leo Tolstoin äidin puoleiselle Volkonskien ruhtinassuvulle. Tärkeimmät rakennukset ovat Tolstoin isoisän rakennuttamia. Leo Tolstoi vietti Jasnaja Poljanassa lapsuutensa. Hän myös eli siellä loppuelämänsä erottuaan upseerin uralta 33-vuotiaana vuonna 1861. Siellä hän kirjoitti tärkeimmät teoksensa Sodan ja rauhan ja Anna Kareninan. Leo Tolstoi haudattiin marraskuussa 1910 kartanon lähelle paikkaan, jonka hän oli testamentissaan valinnut. Tolstoin kuoleman jälkeen hänen leskensä huolehti siitä, että kirjailijan asuintilat säilytettiin muuttumattomina. Hän myös osallistui esineistön ja kirjaston luettelointiin. Neuvostovallan aikana kartanosta muodostettiin museo. Sen ensimmäinen johtaja oli kirjailijan tytär Alexandra Tolstaja vuosina 1921–1929. Toisen maailmansodan aikana museo oli evakuoituna Tomskissa. Jasnaja Poljana oli saksalaisten miehittämää aluetta lyhyen aikaa talvella 1941–1942. Vetäytyessään saksalaiset sytyttivät asuinrakennuksen palamaan. Sodan jälkeen se restauroitiin sellaiseksi kuin se oli kirjailijan asuessa siinä. Myös muita rakennuksia ja puutarha restauroitiin. Museoon kuuluu kirjailijan asuinrakennus, muita rakennuksia, muun muassa toinen asuinrakennus, johon Tolstoi perusti koulun alustalaisten lapsille, laaja puutarha ja puisto sekä kirjailijan hauta. Asuinrakennuksessa on Tolstoin aikaisia huonekaluja, kirjailijan henkilökohtaista esineistöä ja 22 000 niteen kirjasto. == Aiheesta muualla == *Yasnaya Polyana Museum Luokka:Kotimuseot Luokka:Venäjän museot